Gregor Schmerlin

Gregor SCHMERLIN (pseŭdinomoj: Publius Vigilantius, Bacillarius Axungia; naskiĝinta en 1485 en Strasburgo aŭ Surbourg; mortigita en julio 1512 inter Wimpfen kaj Sulzfeld) estis germana humanisto kaj universitatprofesoro. 

 Vivo kaj agado 
Eble studis li ĉe la universitato de Tübingen; dokumenteblas enmatrikuliĝo ĉe la universitato de Heidelberg de junio 1500 (kiel Georgius Schmerlin Surburgensis Argentinensis diocesis) kio atribuotas al li. En 1505 li troviĝis ĉe la universitato de Erfurto sub la kaŝnomo Gregorius Arvinianus.Dieter Wuttke: "Ist Gregorius Arvinianus identisch mit Publius Vigilantius?", ĉe: Manfred von Arnim (eld.): Festschrift Otto Schäfer, Hauswedell, Stuttgart 1987, p. 43–77, konkrete pp. 66, 68 kaj 77 Laŭ instigo de episkopo Dietrich von Bülow li vokiĝis en 1506 al la Frankfurta universitato. Eĉ antaŭ malfermiĝo altlerneja li ekigis docentadon januare, i.a. pri la horacia Ars poetica. Disĉiploj liaj estis i.a. la episkopa nevo Joachim von Bülow, Ulrich von Hutten kaj Heinrich Brumann (posta katedralvikario kaj orgenisto). Danke al Schmerlin kaj Johannes Aesticampianus la famo de la universitato kreskis.

Pro intencata plibonigo de la konoj de la greka lingvo, Schmerling, ĝuante apogon de princelektisto Joakimo la 1-a (Brandenburgio)Verŝajne deĵoru Schmerlin post reveno el Italujo kiel edukisto de la tronheredanto Joakimo la 2-a. kaj de la universitata kanceliero, entreprenis vojaĝon al Italujo. Sed survoje la retorikisto estis brutale atencita, prirabita kaj murdita.

 Skribaĵoj 
 Bellica progymnasmata a divo Ioachimo [...] Marchione Brandenburgensi et Henrico Magnopolitano duce Novirupini celebrata, Jamaer von Hanau, Frankfurto 1512 (noveldono fare de Jacob Paul von Gundling 1719).
 kune kun Ulrich von Hutten: Ulrici Hutteni equestris ordinis poetae in Wedegum Loetz Consulem Gripesvaldensem in Pomerania et filium eius Henningum utriusque iuris doctorem querelarum libro duo pro insigni quadam iniuria sibi ab illis facta, Jamaer von Hanau, Frankfurto 1510
 Publii Vigilantii Bacillarii Axungiae poetae et oratoris ad illustrissimum principem Ioachimum ... Frankphordianae urbis ad Oderam et gymansii litterarii instroductionis ceremoniarum observatarrum descriptio, Baumgarten, Frankfurto 1507

 Literaturo 
 Michael Höhle: Universität und Reformation: die Universität Frankfurt (Oder) von 1506 bis 1550. Böhlau, Kolonjo 2002, ISBN 978-3-412-15101-0, p. 109 ss.
 Art. "Schmerlin" de Rudolf Schwarze je: Allgemeine Deutsche Biographie, vol. 31 (1890), p. 638–639  

 Eksteraj ligiloj 
 ligiloj ĉe DDB 

 Notoj 

Kategorio:Renesancaj humanistoj
Kategorio:Germanaj profesoroj 
Kategorio:Naskiĝintoj en 1485
Kategorio:Mortintoj en 1512
kategorio:Personoj rilataj al Frankfurto ĉe Odro 
kategorio:Retorikistoj
kategorio:Viadrina (Frankfurta universitato)